তাঁর সময়ে জিটিআইয়ে মোট ৬২টি ট্রেনিং সম্পন্ন হয়েছে যার মধ্যে বেশিসংখ্যক কোর্সের কো-অর্ডিনেটরের হিসেবে ছিলেন পরিচালক নিজেই বা তার পছন্দের কোনো শিক্ষক। কর্মচারীদের অভিযোগ, চাকরির সময়সূচির বাইরে এমনকি ছুটির দিনেও কাজ করতে হয় আমাদের। অতিরিক্ত কাজ করায় আগের পরিচালকরা একটা সম্মানী দিতেন যা প্রশিক্ষণের বরাদ্দের মধ্যেই অন্তর্ভুক্ত ছিল। এখন অনেক সময় দেন না, দিলেও সেটাকে সম্মানী বলা যায় না। এ ছাড়া সম্প্রতি জিটিআইয়ের ডরমিটরিতে থেকে আটটি বয়স্ক গাছ কর্তন, ৪০টি নিম্নমানের খাট ক্রয় এবং ব্যক্তিগত কাজে বিশ্ববিদ্যালয়ের গাড়ি ব্যবহারের অভিযোগও পাওয়া গেছে। এ বিষয়ে পরিচালক বলেন, আমার বিরুদ্ধে আনা অভিযোগগুলো সত্য নয়। কেউ হয়ত ষড়যন্ত্র করে আমাকে ফাঁসানোর চেষ্টা করছে।